送同年朱師古龍圖赴潼川
作者：范成大
朝代：宋

paragraphs: 杏園耆舊如晨星，白頭相對眼故青。
奉常禮樂照東蜀，十年清名留漢廷。
蜀人減估天恩厚，高議清陰猶記否。
邇來聞道更蠲除，此段始終君一手。
歸見岷峨無愧詞，父老笑迎還歎咨。
賈生未可去宣室，屯膏一州誰謂宜。
魏闕江湖關出處，招頭不用催鳴櫓。
遥知夢境尚京塵，啞咤滿船聞魯語。